ร้าน Four Seasons เป็นร้านอาหารจีนในลอนดอนที่ได้รับความนิยมในไทยมาก โดยเฉพาะเมนูเป็ดย่าง สาขาที่กินวันนี้จะไม่ใช่สาขา Wardour Street ซึ่งอยู่เยื้องๆ และใกล้กับสาขา Gerrard Street ซึ่งเป็นถนนสายหลักของ London Chinatown วันนี้เมนูที่กินมีข้าวผัดกุ้ง เป็ดย่างครึ่งตัว เต้าหู้มาโปโตฟู และเมนูไก่ผัดที่คล้ายไก่ผัดเม็ดมะม่วงในไทยแต่ก็ไม่ใช่ซะทีเดียว

ข้าวผัดกุ้ง ผัดมาดี กุ้งเต็มปากเต็มคำครับ จานนี้ให้ 3 ดาว

เต้าหู้เป็นเมนูโปรด แต่รู้สึกว่า Four Seasons ในลอนดอน แต่ละสาขา เคยกินอยู่สองสาขาจะทำมาตรฐานไม่เท่ากัน สาขาที่ Gerrard St ทำอร่อยกว่า แต่ก็ถือว่าพอใช้ได้ รสชาติจัดจ้านไม่แพ้กัน และเนื้อเต้าหู้ดีไม่เละ ให้ 3.5 ดาว

เมนูที่เหมือนไก่ผัดเม็ดมะม่วง ที่ว่าไม่ใช่เพราะซอสที่ใช้ผัดไม่เหมือนไก่ผัดเม็ดมะม่วงที่ไทย คือ ที่นี่ผัดมารสอ่อนๆ แต่ก็อร่อยดี และช่วยตัดเลี่ยนจากเป็ด ให้ 3 ดาว

สำหรับเมนูเด่น คือ เป็ดย่าง ครั้งนี้กินแค่ครึ่งตัว ส่วนตัวกินครั้งนี้แล้วแปลกใจ เพราะ เป็ดย่างแตกต่างจากสองครั้งก่อนหน้าที่เคยกิน ปกติ Character ของเป็ดย่าง Four Seasons ที่เพื่อนหลายคนที่ลอนดอนพูดตรงกัน คือ เป็ดย่างของโฟร์จะตัวไม่อ้วนมาก หนังก็ไม่กรอบและหนาเท่าไร และซอสจะออกหวาน แต่เป็ดที่กินครั้งนี้ ตัวอวบอ้วนมากกว่าที่เคยกินที่สาขาอื่น และหนังค่อนข้างมันและหนา ซึ่งจริงๆ ไม่ใช่ไม่ชอบ แต่พอมาเจอซอสหนักหวานเลยทำให้เลี่ยนมากเป็นพิเศษ กว่าจะกินเสร็จเล่นเอาเหนื่อย ทั้งที่เป็นฤดูหนาวที่น่าจะกินของมันได้เยอะ ให้ 3 ดาว

โดยรวมก็ให้ 3 ดาวครับ